**การจัดการความรู้ของโรงเรียนบ้านหนองใหญ่**

**สังกัดองค์การบริหารส่วนจังหวัดชลบุรี**

**LEARNING ORGANIZATION OF WATRAIKHINGWITTAYA SCHOOL**

**UNDER THE SECONDARY EDUCATIONAL SERVICE AREA OFFICE 9**

เปรมศิริ ตวงโชคดี[[1]](#footnote-1)

PRAMSIRI THOUGCHOKDEE

 สำเริง อ่อนสัมพันธุ์[[2]](#footnote-2)

SAMRERNE ONSAMPANT

**บทคัดย่อ**

 การวิจัยครั้งนี้มีวัตถุประสงค์เพื่อทราบ การวิจัยครั้งนี้ มีวัตถุประสงค์เพื่อทราบ 1) การจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนชลบุรี 2) แนวทางการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี ประชากรที่ใช้ บุคลากรของโรงเรียนบ้านหนองใหญ่ (คุรุราษฎร์อุปถัมภ์ ) สังกัดองค์การบริหารส่วนจังหวัดชลบุรี รวมจำนวนทั้งสิ้น 30 คน เครื่องมือที่ใช้เป็นแบบสอบถามความคิดเห็นเกี่ยวกับการจัดการความรู้ นำมาจากรอบแนวคิดของตามแนวคิดของ บุญดี บุญญากิจและคณะ สถิติที่ใช้ในการวิเคราะห์ข้อมูล คือค่าความถี่ ค่าร้อยละ ค่ามัชฌิมเลขคณิต ส่วนเบี่ยงเบนมาตรฐาน และการวิเคราะห์เนื้อหา

 ผลการวิจัยพบว่า

 1. การจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์ ) สังกัดองค์การบริหารส่วนจังหวัดชลบุรี โดยภาพรวมและรายด้านอยู่ในระดับมากที่สุด เรียงตามค่าเฉลี่ยจากมากไปน้อยดังนี้ การประมวลและกลั่นกรองความรู้ การสร้างและแสวงหาความรู้ การเรียนรู้ การค้นหาความรู้ การจัดการความรู้ให้เป็นระบบ การเข้าถึงความรู้ และการแบ่งปันแลกเปลี่ยนความรู้

 2. แนวทางการพัฒนาการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี ควรดำเนินการดังนี้ 1) ส่งเสริมให้บุคลากรเรียนรู้วิธีการถ่ายทอดความรู้ ด้วยเทคนิคและวิธีการที่หลากหลาย 2) ปรับปรุงความรู้ให้ตรงกับความต้องการของบุคลากร 3) สร้างแรงจูงใจให้บุคลากรเกิดการเรียนรู้ในโรงเรียนและแหล่งต่าง ๆ

**คำสำคัญ :** การจัดการความรู้

**Abstract**

 The objectives of this research were to know 1)the knowledge management of Bannongyai School (Kururatuppatham) in Chonburi Provincial Administrative Organization 2) the knowledge management methods of Bannongyai School (Kururatuppatham) in Chonburi Provincial Administrative Organization. The research populations were school. The research instruments were questionnaires about knowledge management from Boondee Boonyakit and others’ conceptual framework. The descriptive statistics were frequency, percentage, arithmetic mean, standard deviation and content analysis.

 The objective of this results were to know

 1. The knowledge management of Bannongyai School (Kururatuppatham) in Chonburi Provincial Administrative Organization by an entire and in each detail were at a high-level sorted by average in descending order as follows: Knowledge Codification and Refinement, Knowledge Creation and Acquisition, Learning, Knowledge Identification, Knowledge Organization, Knowledge Access and Knowledge Sharing.

 2. The knowledge management developing methods of Bannongyai School (Kururatuppatham) in Chonburi Provincial Administrative Organization were as follows 1) Encourage personnel to learn knowledge transferring with a variety of techniques and methods 2) Improve knowledge accordance with the personnel need. 3) Motivate personnel to explore the knowledge in school and other sources.

**KEYWORDS :** Knowledge Management

**บทนำ**

 โลกยุคปัจจุบันนี้มีการแข่งขันกันด้วยการสร้างนวัตกรรมเป็นปัจจัยหลักสำหรับนำมาใช้เป็นพลังในการขับเคลื่อนองค์การไม่ใช่แข่งขันกันด้วยการสั่งสมปัจจัยเป็นหลักการสร้างนวัตกรรมนั้นต้องอาศัยความรู้การพัฒนาองค์การที่จะสร้างความมั่นคงอย่างต่อเนื่องได้นั้นต้องใช้ความรู้ความชำนาญที่อยู่ในทรัพยากรบุคคลและทรัพย์สินทางปัญญามาสร้างกิจกรรมให้เกิดการเรียนรู้และความสามารถในการแข่งขันให้กับองค์การ เพื่อสร้างมูลค่าเพิ่มให้กับองค์การจึงจะเป็นการพัฒนาที่ยั่งยืนให้องค์การ (เจษฎา นกน้อย 2552 : 125)ผู้ที่จะดำรงชีวิตอยู่ในสังคมอย่างมีความสุขและสร้างสรรค์สังคมได้นั้น จึงต้องเป็นบุคคลที่มีทักษะชีวิตที่เหมาะสม และสามารถปรับตัวให้เหมาะสมกับสถานการณ์ ระบบการศึกษาจึงมีบทบาทสำคัญต่อการพัฒนาศักยภาพของสมาชิกในสังคม เสริมสร้างฐานความรู้ที่เข้มแข็งให้กับประเทศ จำเป็นต้องตื่นตัวและเร่งพัฒนาประเทศด้านต่าง ๆ ให้เท่าทันสภาพโลกาภิวัตน์ โดยปัจจัยสำคัญที่สุดคือ การพัฒนาทรัพยากรมนุษย์และสร้างองค์ความรู้ที่จำเป็นต่อการพัฒนาประเทศ (สำนักงานเลขาธิการสภาการศึกษา 2552 : 1) การศึกษาถือเป็นรากฐานที่สำคัญในการพัฒนาความรู้ ความสามารถของบุคคลซึ่งเป็นทรัพยากรที่มีความสำคัญในการพัฒนาประเทศ ให้มีคุณภาพ สามารถปรับตัวให้เข้ากับโลกในยุคปัจจุบันที่มีการเปลี่ยนแปลงอย่างรวดเร็วและรู้เท่าทันการเปลี่ยนแปลงที่เกิดขึ้นทั้งยังเป็นเครื่องมือในการพัฒนาคุณภาพชีวิตของคนให้เป็นไปตามแนวทางที่พึงประสงค์ นั่นคือการนำความรู้ความสามารถที่มีอยู่มาพัฒนาประเทศให้มีความเจริญก้าวหน้า มีศักยภาพในการแข่งขันกับนานาประเทศ ทั้งด้านเศรษฐกิจ สังคมและการเมืองอย่างเท่าเทียม (กองการวิจัยทางการศึกษา กรมวิชาการ กระทรวงศึกษาธิการ 2545) ความรู้เป็นสิ่งสำคัญสำหรับองค์กรมากกว่าทรัพยากรด้านการเงิน สถานที่ตั้งทางการตลาด เทคโนโลยีหรือทรัพย์สินอื่น ๆ ความรู้เป็นทรัพยากรหลักที่ใช้ในการดำเนินงานและการแข่งขัน วัฒนธรรมการปฏิบัติงาน เทคโนโลยี ระบบและขั้นตอนต่าง ๆ ในการทำงานขององค์กรล้วนมีพื้นฐานมาจากความรู้และความชำนาญทั้งสิ้น การทำให้ประเทศพัฒนาและมีศักยภาพในการแข่งขันเกิดขึ้นจากการสั่งสมความรู้มาใช้ให้เกิดประโยชน์สูงสุด เพื่อประโยชน์ต่อสถานศึกษาควรมีการนำมาจัดการให้เป็นระบบ เพื่อความสะดวกต่อการนำมาใช้ให้เกิดประโยชน์ ในการดำเนินการจัดการความรู้ต่าง ๆ จำเป็นต้องใช้เทคโนโลยีเข้ามาช่วยในการจัดเก็บความรู้ ให้สามารถค้นหาข้อมูลได้โดยง่าย เช่น การรวบรวมความรู้ การจัดเก็บลงเว็บไซต์ของสถานศึกษา หรือการเผยแพร่ความรู้ ซึ่งขั้นตอนต่าง ๆ เหล่านี้จะทำให้เกิดการแลกเปลี่ยนเรียนรู้ร่วมกัน ระหว่างบุคลากรภายในสถานศึกษาและบุคลากรภายนอกสถานศึกษา เป็นการบูรณาการทั้งงาน คน สถานศึกษา สังคมและเทคโนโลยีเข้าด้วยกัน เพื่อเปลี่ยนสังคมให้เป็นองค์กรแห่งการเรียนรู้ทำให้บุคลากรในสถานศึกษาเป็นคนที่ใฝ่รู้ตลอดเวลา(สถาบันพัฒนาผู้บริหารการศึกษา 2548 : 12) ดังนั้นเพื่อให้องค์กรสามารถเรียนรู้ได้อย่างมีประสิทธิภาพและประสิทธิผล องค์กรควรบริหารจัดการความรู้ที่มีผลกระทบต่อองค์กร เพื่อเพิ่มความสามารถของบุคลากรในการปรับปรุงคุณภาพของผลผลิต และการให้บริการลูกค้าทั้งภายในและภายนอก(พรธิดา วิเชียรปัญญา 2547) ในปัจจุบันสังคมเข้าสู่ยุคของการเปลี่ยนแปลงและให้ความสนใจในทุนทางปัญญา องค์กรต่าง ๆ จึงดำเนินการปรับเปลี่ยนกระบวนทัศน์เพื่อแข่งขันและตอบสนองต่อความเปลี่ยนแปลงที่เกิดขึ้น โดยหันมาให้ความสนใจเรื่องทุนทางปัญญาและการดำเนินการจัดการความรู้เพื่อให้องค์กรเป็นองค์กรแห่งการเรียนรู้ (วิจารณ์ พาณิช 2547 : 3) ซึ่งผลที่องค์กรจะได้รับจากการจัดการความรู้ ได้แก่ 1) ผลสัมฤทธิ์ของงาน ทำให้งานเกิดผลสำเร็จในระดับดีมาก 2) บุคลากรเกิดการพัฒนา มีความมั่นใจในตนเองและเป็นบุคคลแห่งการเรียนรู้ 3) ความรู้ของบุคคลและองค์กรได้รับการยกระดับให้เป็นระบบพร้อมใช้ 4) องค์กรมีสภาพเป็นองค์กรแห่งการเรียนรู้ (วิจารณ์ พาณิช 2547 : 211-213)

 **องค์การบริหารส่วนจังหวัดชลบุรีได้กำหนดยุทธศาสตร์ การพัฒนาองค์การบริหารส่วนจังหวัดชลบุรี**ในช่วงปี 2556 - 2560 ไว้ 7 ยุทธศาสตร์ ได้แก่ 1) ยุทธศาสตร์การพัฒนาการท่องเที่ยวและกีฬา 2) ยุทธศาสตร์การพัฒนาโครงสร้างพื้นฐานและโครงข่ายคมนาคมขนส่ง 3) ยุทธศาสตร์การพัฒนาเศรษฐกิจ ตามหลักปรัชญาเศรษฐกิจพอเพียง 4) ยุทธศาสตร์การพัฒนาคุณภาพชีวิต 5) ยุทธศาสตร์การจัดการสิ่งแวดล้อม 6) ยุทธศาสตร์การบริหารจัดการตามหลักธรรมาภิบาล 7) ยุทธศาสตร์การป้องกันปราบปรามและฟื้นฟูผู้ติดยาเสพติด การรักษาความปลอดภัยในชีวิตและทรัพย์สินวิสัยทัศน์ จากยุทธศาสตร์ของ**องค์การบริหารส่วนจังหวัดชลบุรี** โดยข้อที่มีความเกี่ยวข้องกับสถานศึกษาโดยตรง คือ ยุทธศาสตร์ที่ 4 การพัฒนาคุณภาพชีวิต โดยมีภารกิจหลัก : การพัฒนาคุณภาพชีวิต 1)พัฒนาอาคารสถานที่สำหรับการจัดการศึกษา 2)พัฒนาวัสดุครุภัณฑ์ทางการศึกษา 3) พัฒนาระบบการศึกษาสู่ความเป็นเลิศ  เพื่อรองรับการเข้าสู่ประชาคมอาเซียน 4)ส่งเสริมการมีส่วนร่วมขององค์กรต่าง ๆ ในการอนุรักษ์ฟื้นฟูศิลปะ วัฒนธรรม ประเพณีและศาสนา 5) ส่งเสริมการจัดการศึกษา การให้บริการการศึกษาขั้นพื้นฐานอย่างทั่วถึงเท่าเทียมและมีคุณภาพ 6) ขยายและพัฒนาเครือข่ายการเรียนรู้สู่ชุมชนและท้องถิ่น 7) การพัฒนาการสร้างหลักประกันสังคมเพื่อใหประชาชนมีคุณภาพชีวิตที่ 8) สนับสนุนและพัฒนาเครื่องมือเครื่องใช้ทางการแพทย์ที่จำเป็น 9) สนับสนุนและพัฒนาสถานพยาบาล 10) พัฒนาระบบสุขภาพของสตรี คนชรา เด็ก คนด้อยโอกาส และได้กำหนดกลยุทธและแนวทางการพัฒนาคุณภาพชีวิต 1) พัฒนาอาคารสถานที่สำหรับการจัดการศึกษา 2) พัฒนาวัสดุ ครุภัณฑ์ ทางการศึกษา 3) พัฒนาระบบการศึกษาสู่ความเป็นเลิศเพื่อรองรับการเข้าสู่ประชาคมอาเซียน 4) ส่งเสริมการมีส่วนร่วมขององค์กรต่าง ๆ ในการอนุรักษ์ฟื้นฟูศิลปะ วัฒนธรรม ประเพณีและศาสนา 5) ส่งเสริมการจัดการศึกษา  การให้บริการการศึกษาขั้นพื้นฐานอย่างทั่วถึง เท่าเทียมและมีคุณภาพ 6) เพื่อสร้างการมีส่วนร่วมขององค์กรต่าง ๆ ในการอนุรักษ์ฟื้นฟู ศิลปะ วัฒนธรรม ประเพณีและศาสนา(แผนยุทธศาสตร์การพัฒนาขององค์การบริหารส่วนจังหวัดชลบุรี 2559) จากข้อยุทธศาสตร์ที่ทางต้นสังกัดได้กำหนดขึ้นไว้ในองค์กร ส่งผลให้สถานศึกษาภายในสังกัดองค์การบริหารส่วนจังหวัดชลบุรี นำนโยบายดังกล่าวมีผลต่อระบบการบริหารการศึกษาภายในโรงเรียน และเพื่อให้สถานศึกษาสามารถจัดการศึกษาได้อย่างมีคุณภาพ จึงยึดตามประกาศกระทรวงมหาดไทย เมื่อวันที่ ๓๐ เดือน มิถุนายน พ.ศ.๒๕๕๗ เพื่อให้สถานศึกษาในสังกัดองค์กรปกครองส่วนท้องถิ่นใช้เป็นแนวทางในการบริหารและพัฒนาคุณภาพการศึกษาตามระบบการประกันคุณภาพภายในสถานศึกษา เป็นการส่งเสริม สนับสนุน กำกับดูแล ตลอดจนตรวจสอบคุณภาพของสถานศึกษาในสังกัด ให้สามารถจัดการศึกษาได้มีคุณภาพตามที่มาตรฐานกำหนดไว้ และในการดำเนินงานตามระบบการประกันคุณภาพภายในสถานศึกษา สถานศึกษาจำเป็นต้องจัดทำรายงานประจำปี เสนอต่อหน่วยงานต้นสังกัด หน่วยงานที่เกี่ยวข้อง และเปิดเผยต่อสาธารณชน รวมทั้งเสนอต่อสำนักงานรับรองมาตรฐานและประเมินคุณภาพการศึกษา (องค์การมหาชน) เพื่อรับการประเมินคุณภาพภายนอก

 จากที่โรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี ได้ดำเนินการประเมินคุณภาพภายในสถานศึกษา ประจำปีการศึกษา 2560 ตามระบบการประกันคุณภาพภายในสถานศึกษา ประกาศของกระทรวงมหาดไทย โดยจัดทำรายงานประจำปีเสนอต่อหน่วยงานต้นสังกัด หน่วยงานที่เกี่ยวข้อง และเสนอต่อสาธารณชน เพื่อนำไปสู่การพัฒนาคุณภาพตามมาตรฐานการศึกษา และเพื่อรองรับการประเมินคุณภาพภายนอก พบว่ามีปัญหาของผลการดำเนินงานดังนี้ 1) ด้านปัจจัยทางการศึกษา ครูได้รับการอบรมไม่ทั่วถึงเนื่องจากมีครูและบุคลากรเข้ามาใหม่เป็นจำนวนมาก ทำให้ไม่ได้รับความรู้ในเรื่องการจัดการศึกษาในปัจจุบัน ครูมีภาระงานมากจนไม่มีเวลาวางแผนหรือจัดเตรียมการสอนอย่างมีประสิทธิภาพ เครือข่ายอินเตอร์เน็ตไม่เสถียร ติดตั้งระบบเครือข่ายอินเตอร์เน็ตที่มีประสิทธิภาพน้อย ทำให้การใช้งานติดขัดในการค้นหา รับ ส่งข้อมูลต่าง ๆ ในการทำงาน 2) ด้านกระบวนการทางการศึกษา ครูขาดความรู้ความเข้าใจในการทำมาตรฐานการศึกษา การจัดเก็บเอกสารหลักฐานต่าง ๆ ไม่เป็นไปตามระบบสารสนเทศ และข้อเสนอแนะ พบว่าปัญหาส่วนใหญ่เกิดจากตัวบุคลากร ผู้มีส่วนเกี่ยวข้องในการจัดการศึกษา จึงมีผลกระทบต่อการจัดการศึกษา ดังนั้น

สถานศึกษาควรดำเนินการปรับปรุง และหาแนวทางในการจัดการศึกษาให้มีคุณภาพหรือพบปัญหาน้อยที่สุด รวมถึงการทำความเข้าใจร่วมกันระหว่างผู้บริหารสถานศึกษา บุคลากรและผู้มีส่วนเกี่ยวข้องในการจัดการศึกษา เพื่อส่งเสริมให้เกิดการพัฒนาคุณภาพการศึกษา ผู้บริหารสถานศึกษาต้องดำเนินการในด้านการจัดการความรู้อย่างจริงจัง ชี้แจงและถ่ายทอดแนวทาง วิธีการ ในการดำเนินการจัดการความรู้แก่ครูและบุคลากรทางการศึกษา รวมทั้งผู้ที่มีส่วนเกี่ยวข้องในการจัดการศึกษาทุกฝ่ายให้รับรู้และมีความเข้าใจตรงกัน จากผลดังกล่าวผู้วิจัยเห็นว่าสิ่งเหล่านี้สะท้อนถึงคุณภาพการปฏิบัติงานของผู้มีส่วนเกี่ยวข้องในการบริหารจัดการในสถานศึกษา ซึ่งการจัดการความรู้เป็นรูปแบบการบริหารหนึ่ง ที่ผู้บริหารนำมาใช้พัฒนาสถานศึกษาให้ประสบความสำเร็จ ดังนั้นการจัดการความรู้ นับได้ว่าเป็นกลยุทธ์หนึ่งที่สำคัญต่อการพัฒนาสถานศึกษาในการกำหนดทิศทางการศึกษาในอนาคตและรองรับการพัฒนาการศึกษาในลำดับต่อไป

 ด้วยเหตุนี้ผู้วิจัยจึงสนใจศึกษาการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี ว่าอยู่ในระดับใดและมีแนวทางการพัฒนาการการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี เพื่อจะได้นำผลการวิจัยไปใช้ปรับปรุง พัฒนาคุณภาพการศึกษา พัฒนาการบริหารจัดการให้ได้มาตรฐานเพื่อให้เกิดผลสัมฤทธิ์ทางการเรียนแก่นักเรียนให้มากยิ่งขึ้น

**วัตถุประสงค์ของการวิจัย**

 1. เพื่อทราบการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์ ) สังกัดองค์การบริหารส่วนจังหวัดชลบุรี

 2. เพื่อทราบแนวทางการพัฒนาการจัดการความรู้ของโรงเรียนบ้านหนองใหญ่(คุรุราษฎร์อุปถัมภ์) สังกัดองค์การบริหารส่วนจังหวัดชลบุรี

**ขั้นตอนการดำเนินการวิจัย**

ขั้นตอนที่ 1 การวางแผนและจัดเตรียมโครงการ โดยการศึกษาบรรยากาศองค์การของสถานศึกษา การบริหารงานวิชาการ และสภาพปัญหาต่างๆ จากเอกสาร ตำรา กฎระเบียบ ข้อมูลสถิติ ต่างๆ รายงานการวิจัยที่เกี่ยวข้อง นำมาจัดทำโครงร่างการวิจัยตามคำแนะนำของอาจารย์ที่ปรึกษาการค้นคว้าอิสระ เพื่อเสนอโครงร่างการวิจัยต่อภาควิชาเพื่อขอความเห็นชอบและอนุมัติจากบัณฑิตวิทยาลัย ขั้นตอนที่ 2 การดำเนินการวิจัย เป็นขั้นตอนที่ผู้วิจัยทดสอบและปรับปรุงคุณภาพของเครื่องมือ จากนั้นนำเครื่องมือไปเก็บข้อมูลจากประชากร แล้วนำข้อมูลที่เก็บรวบรวมได้มาตรวจสอบความถูกต้อง วิเคราะห์ข้อมูลทางสถิติ แปลผลการวิเคราะห์ข้อมูล ประมวลผล และเสนอแนะ

 ขั้นตอนที่ 3 การรายงานผลการวิจัย เป็นขั้นตอนการนำเสนอรายงานผลการวิจัย โดยการนำร่างผลการวิเคราะห์ แปลผล และอภิปรายผล มาจัดทำรายงานการวิจัยเพื่อนำเสนออาจารย์ที่ปรึกษาผู้ควบคุมการค้นคว้าอิสระ ตรวจสอบ ความถูกต้องและนำมาปรับปรุงแก้ไขตามที่คณะกรรมการควบคุมการค้นคว้าอิสระเสนอแนะ จัดทำรายงานการวิจัยฉบับสมบูรณ์เสนอต่อบัณฑิตวิทยาลัยเพื่ออนุมัติจบการศึกษา

**ประชากร**

 ประชากรที่ใช้ในการวิจัยครั้งนี้ ได้แก่ ผู้บริหารและบุคลากรของโรงเรียนบ้านหนองใหญ่ (คุรุราษฎร์อุปถัมภ์ ) สังกัดองค์การบริหารส่วนจังหวัดชลบุรี จำนวน 30 คน ประกอบด้วย ผู้อำนวยการสถานศึกษา 1 คนรองผู้อำนวยการ 1 คน หัวหน้าฝ่ายวิชาการ 8 คน และครู 28 คน ซึ่งไม่นับรวมผู้วิจัย

**กลุ่มตัวอย่าง**

ผู้บริหารและบุคลากรของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี จำนวน30 คน ประกอบด้วย ผู้อำนวยการสถานศึกษา 1 คนรองผู้อำนวยการ 1 คน หัวหน้าฝ่ายวิชาการ 8 คน และครู 28 คน

**ตัวแปรที่ศึกษา**

 ตัวแปรที่ใช้ในการศึกษาวิจัยครั้งนี้ ประกอบด้วยตัวแปรพื้นฐานและตัวแปรที่ศึกษา มีรายละเอียดดังนี้

 **1. ตัวแปรพื้นฐาน** เป็นตัวแปรที่เกี่ยวกับสถานภาพส่วนตัวของผู้ตอบแบบสอบถาม ได้แก่ เพศ อายุ อายุงาน ระดับการศึกษา ตำแหน่งหน้าที่ ประสบการณ์ในการทำงานในตำแหน่งปัจจุบัน และประสบการณ์ในการทำงานในโรงเรียนปัจจุบัน

 **2. ตัวแปรที่ศึกษา** ตัวแปรเกี่ยวกับการจัดการความรู้ ตามแนวคิดของบุญดี บุญญากิจ และคณะ ประกอบด้วย

 2.1 การค้นหาความรู้ หมายถึง การศึกษาและจัดลำดับความสำคัญของความรู้ ในการวางขอบเขตของการจัดการความรู้ และจัดสรรทรัพยากรสนับสนุนอย่างมีประสิทธิภาพและประสิทธิผลโดยใช้ แผนที่ความรู้ (knowledge mapping) เพื่อให้องค์กรเห็นภาพรวมของคลังความรู้ภายในองค์กร สามารถนำข้อมูลมาทำการวิเคราะห์ ตรวจสอบ และใช้เป็นโครงสร้างพื้นฐานทางความรู้ในการต่อยอด ขยายความรู้ในเรื่องต่าง ๆ อย่างเป็นระบบ

 2.2 การสร้างและแสวงหาความรู้ หมายถึง การนำวิธีการที่เหมาะสมมาใช้ในการ ดึงความรู้จากแหล่งต่าง ๆ มาจัดทำเนื้อหาให้มีความเหมาะสมและตรงกับความต้องการของผู้ใช้ ความรู้ใดที่ไม่สมบูรณ์องค์กรต้องพยายามกระตุ้นให้เกิดการสร้างความรู้นั้น สิ่งสำคัญในขั้นตอนนี้คือการกำหนดเนื้อหาที่ต้องการและการดักจับความรู้นั้นให้ได้

 2.3 การจัดการความรู้ให้เป็นระบบ หมายถึง การจัดทำระบบการจัดการความรู้ เพื่อให้สามารถค้นหาและนำความรู้ไปใช้ประโยชน์ได้อย่างสะดวกรวดเร็ว การจัดการความรู้ให้เป็นระบบรวมถึงการจัดทำสารบัญ และการจัดเก็บความรู้ประเภทต่างๆ เพื่อให้การเก็บรวบรวม การค้นหา การนำมาใช้ทำได้ง่ายและรวดเร็ว

 2.4 การประมวลและกลั่นกรองความรู้ หมายถึง การรวบรวมความรู้ให้อยู่ในรูปแบบ และภาษาที่เข้าใจและนำมาใช้ได้ง่าย ซึ่งสามารถทำได้โดยการจัดทำหรือปรับปรุงรูปแบบของเอกสารให้เป็นมาตรฐานเดียวกันทั่วทั้งองค์กร และการใช้ภาษาเดียวกันทั่วทั้งองค์กร เพื่อให้มีความเข้าใจตรงกันซึ่งจะช่วยให้การป้อนข้อมูลหรือความรู้

 2.5 การเข้าถึงความรู้ หมายถึง วิธีการในการจัดเก็บและกระจายความรู้ให้เกิดความสมดุล ทั้งความรู้ที่ฝังอยู่ในตัวบุคคลและความรู้ขัดแย้ง โดยทั่วไป การส่งหรือการกระจายความรู้สู่ผู้ใช้สามารถทำได้โดยการป้อนความรู้ (push) และการให้โอกาสเลือกใช้ความรู้ (pull) ซึ่งเป็นการลดปัญหาการได้รับข้อมูล ความรู้ที่ไม่ต้องการหรือได้รับมากเกินไป (information overload)

 2.6 การแบ่งปันแลกเปลี่ยนความรู้ หมายถึง การจัดทำเอกสารและฐานความรู้ โดยนำเทคโนโลยีสารสนเทศมาใช้เพื่อให้ผู้ใช้สามารถเข้าถึงความรู้ได้สะดวกและรวดเร็วขึ้น องค์กรจะต้องปรับเปลี่ยนทัศนคติของบุคลากร และวัฒนธรรมองค์กรให้สนับสนุนต่อการแลกเปลี่ยนเรียนรู้ แบ่งปัน เปิดกว้าง และยอมรับความคิดเห็นของผู้อื่นในการแลกเปลี่ยนความรู้

 2.7 การเรียนรู้ หมายถึง การที่บุคลากรนำความรู้ไปใช้ในการตัดสินใจแก้ไขปัญหาและพัฒนา ปรับปรุงองค์กร ดังนั้นการเรียนรู้จึงมีความสำคัญมาก องค์กรต้องกระตุ้นและสร้างบรรยากาศที่ทำให้บุคลากรทุกคนกล้าคิด กล้าทำ กล้าลองผิดลองถูก โดยผู้บริหารต้องยอมรับผลลัพธ์ที่เกิดขึ้น เพราะกระบวนการเรียนรู้มิได้ขึ้นอยู่กับผลลัพธ์แต่ขึ้นอยู่กับประสบการณ์ การเรียนรู้ของบุคลากรจะทำให้เกิดความรู้ใหม่ๆ ที่ช่วยเพิ่มพูนองค์ความรู้ขององค์กร

**เครื่องมือที่ใช้ในการวิจัย**

 เครื่องมือที่ใช้ในการวิจัยครั้งนี้เป็นแบบ สอบถามสำหรับรวบรวมข้อมูลจากผู้ให้ข้อมูล แบบสอบถาม จำนวน 2 ฉบับ ซึ่งมีรายละเอียดดังนี้

 **ฉบับที่ 1 เป็นแบบสอบถามความคิดเห็นแบ่งออกเป็น 2 ตอน ดังนี้**

 ตอนที่ 1 สอบถามเกี่ยวกับสถานภาพส่วนตัวของผู้ตอบแบบสอบถาม มีลักษณะเป็นแบบกำหนดตัวเลือก(force choice) ประกอบด้วยข้อมูลเกี่ยวกับ เพศ อายุ ระดับการศึกษา ตำแหน่งหน้าที่ในสถานศึกษา ประสบการณ์การทำงานในตำแหน่งปัจจุบันประสบการณ์การทำงานในโรงเรียนปัจจุบัน

 ตอนที่ 2 สอบถามเกี่ยวกับการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี เป็นแบบสอบถามชนิดตรวจสอบรายการ (check list) ประกอบด้วยกระบวนการจัดการความรู้ 7 ขั้นตอน ตามแนวคิดของบุญดี บุญญากิจ และคณะ โดยลักษณะแบบสอบถามเป็นชนิดจัดอันดับคุณภาพ 5 ระดับ ตามแนวคิดของลิเคิร์ท (Likert’s Five Rating Scale) (Likert, 1961: 74) ซึ่งผู้วิจัยกำหนดค่าระดับของน้ำหนักคะแนนเป็น 5 ระดับ

**การสร้างและพัฒนาคุณภาพเครื่องมือ**

 ผู้วิจัยได้ดำเนินการศึกษาและสร้างเครื่อง มือการวิจัยด้วยแบบสอบถามโดยมีขั้นตอนดังนี้

 1. ศึกษาข้อมูลจากเอกสารและงานวิจัยที่เกี่ยวข้องและงานวิจัยที่เกี่ยวข้องกับการจัดการความรู้ รวมถึงได้ศึกษาแบบสอบถามเพื่อการวิจัยของ กัญญาณัฐ บุญพวง (กัญญาณัฐ บุญพวง2551 : 124-132) แบบสอบถามผ่านการตรวจสอบคุณภาพของเครื่องมือ โดยวิธีของ ครอนบาค (Cronbach) โดยใช้สัมประสิทธิแอลฟา ($α$- coefficient) ได้ค่าความเชื่อมั่นของแบบสอบถามทั้งฉบับเท่ากับ 0.982

 2. จัดพิมพ์แบบสอบถามฉบับสมบูรณ์เพื่อนำไปใช้เก็บรวบรวมข้อมูลกับกลุ่มตัวอย่างต่อไป

**การวิเคราะห์ข้อมูล**

เมื่อได้รับแบบสอบถามกลับคืนมาทั้งหมด ผู้วิจัยพิจารณาตรวจสอบแบบสอบถาม เพื่อดำเนินการดังนี้

 1. ตรวจสอบความถูกต้องและความสมบูรณ์ของแบบสอบถามที่ได้รับกลับคืนมาเลือกแบบสอบถามที่มีความสมบูรณ์เพื่อรวบรวมคะแนน

 2. จัดระเบียบข้อมูล นำมาลงรหัสข้อมูล แล้วนำข้อมูลดังกล่าวไปวิเคราะห์คำนวณค่าทางสถิติเพื่อการวิจัยโดยใช้โปรแกรมสำเร็จรูป

 3. เสนอผลการวิเคราะห์เป็นตารางประกอบการบรรยาย

**สถิติที่ใช้ในการวิจัย**

 เพื่อให้การวิเคราะห์ข้อมูลตรงตามวัตถุ ประสงค์ของการวิจัย ผู้วิจัยจึงได้วิเคราะห์ข้อมูลตามลำดับขั้นตอนโดยคำนวณค่าสถิติดังนี้

1. วิเคราะห์ข้อมูลเกี่ยวกับสถานภาพส่วนตัวของผู้ตอบแบบสอบถาม ซึ่งถามรายละเอียดประกอบด้วยข้อมูลเกี่ยวกับ เพศ อายุ ระดับการศึกษา ตำแหน่งหน้าที่ในสถานศึกษา ประสบการณ์การทำงานในตำแหน่งปัจจุบัน ประสบการณ์การทำงานในโรงเรียนปัจจุบันใช้ค่า ความถี่ (f) และค่าร้อยละ (%)

 2. การวิเคราะห์การจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี วิเคราะห์โดยใช้ค่ามัชฌิมเลขคณิต () และส่วนเบี่ยงเบนมาตรฐาน () และนำผลไปเปรียบเทียบกับเกณฑ์ในการวิเคราะห์ตามแนวคิดของเบสท์ (Best, 1970: 190)

 3. การวิเคราะห์แนวทางการพัฒนาการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี ใช้การวิเคราะห์เนื้อหา (content analysis) โดยใช้การสนทนากลุ่ม (Fogus groups discussion) จำนวน 9 คน ประกอบด้วย รองผู้อำนวยการ 1 คน หัวกลุ่มสาระการเรียนรู้ 8 คน

**ผลการวิเคราะห์ข้อมูล**

 การวิจัยเรื่อง “การจัดการความรู้ของโรงเรียนบ้านหนอง (คุรุราษฎร์อุปถัมภ์)” สังกัดองค์การบริหารส่วนจังหวัดชลบุรี ผู้วิจัยส่งแบบสอบถามไปยังประชากรที่ใช้ในการวิจัยครั้งนี้ คือบุคลากรของโรงเรียนบ้านหนองใหญ่(คุรุราษฎร์อุปถัมภ์) ได้แก่ ผู้บริหาร 2 คน หัวหน้ากลุ่มสาระการเรียนรู้ 8 คน ครู จำนวน 20 คน รวมผู้ให้ข้อมูลทั้งสิ้น จำนวน30 คน โดยได้รับแบบสอบถามกลับคืนมา 30 ฉบับ คิดเป็นร้อยละ 100 นำมาวิเคราะห์และเสนอผลการวิเคราะห์และเสนอผลการวิเคราะห์ ดังนี้

**ตอนที่ 1 ผลการวิเคราะห์การจัดการความรู้ของโรงเรียนบ้านหนองใหญ่(คุรุราษฎร์อุปถัมภ์) สังกัดองค์การบริหารส่วนจังหวัดชลบุรี**

ตารางที่ 1 ค่ามัชฌิมเลขคณิต ส่วนเบี่ยงเบนมาตรฐาน และระดับการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี โดยภาพรวม

|  |  |  |  |
| --- | --- | --- | --- |
|  |  |  | (n=30) |
| **การจัดการความรู้** | **μ** | **σ** | **ระดับ** |
| 1.การค้นหาความรู้ | 4.55 | 0.49 | มากที่สุด |
| 2.การสร้างและแสวงหาความรู้ | 4.78 | 0.29 | มากที่สุด |
| 3.การจัดการความรู้ให้เป็นระบบ | 4.55 | 0.62 | มากที่สุด |
| 4.การประมวลและกลั่นกรองความรู้ | 4.86 | 0.36 | มากที่สุด |
| 5.การเข้าถึงความรู้ | 4.53 | 0.68 | มากที่สุด |
| 6.การแบ่งปันแลกเปลี่ยนความรู้ | 4.51 | 0.75 | มากที่สุด |
| 7.การเรียนรู้ | 4.67 | 0.54 | มากที่สุด |
| **รวม** | **4.64** | **0.51** | **มากที่สุด** |

จากตารางที่ 1 แสดงให้เห็นว่าการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี โดยภาพรวมอยู่ในระดับมากที่สุด (μ = 4.64, σ = 0.51) เมื่อพิจารณาแยกเป็นรายด้านโดยเรียงค่ามัชฌิมเลขคณิตจากระดับมากไปหาระดับน้อยได้ ดังนี้ การประมวลและกลั่นกรองความรู้(μ = 4.86, σ = 0.36) การสร้างและแสวงหาความรู้(μ = 4.78, σ = 0.29) การเรียนรู้(μ = 4.67, σ = 0.54) การจัดการความรู้ให้เป็นระบบ(μ = 4.55, σ = 0.62)การค้นหาความรู้(μ = 4.55, σ = 0.49) การเข้าถึง (μ = 4.53, σ = 0.68) และด้านที่มีค่ามัชฌิมเลขคณิตอยู่ในระดับมาก คือ การแบ่งปันแลกเปลี่ยนความรู้ (μ = 4.51, σ = 0.75)

**ตอนที่ 2 การวิเคราะห์แนวทางการพัฒนา****การจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี**

 จากการวิเคราะห์ความคิดเห็นของผู้ให้ข้อมูลเกี่ยวกับแนวทางการพัฒนาการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี ซึ่งเป็นคำถามปลายเปิดเกี่ยวกับการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี การวิเคราะห์หาแนวทางในการจัดการความรู้ ของโรงเรียนบ้านหนองใหญ่ (คุรุราษฎร์อุปถัมภ์) โดยใช้การสนทนากลุ่ม (Fogus groups discussion) ประกอบด้วย รองผู้อำนวยการ 1 คน หัวหน้ากลุ่มสาระ จำนวน 8 คน รวมจำนวนทั้งสิ้น 9 คน และการวิเคราะห์เนื้อหา (content analysis) สรุปได้ดังนี้

 1. แนวทางการค้นหาความรู้ ควรพัฒนาความรู้จากการประชุม เกี่ยวกับนโยบาย วิสัยทัศน์ กำหนดเป้าหมาย พันธกิจของสถานศึกษา แผนการทำงาน เพื่อให้บรรลุผล นำไปสู่การพัฒนาคุณภาพการศึกษา และจัดสรรทรัพยากรได้อย่างมีประสิทธิภาพและประสิทธิผล ตรงต่อความต้องการขององค์กร มีการตรวจสอบและใช้ข้อมูล ในการต่อยอดและขยายความรู้ภายในองค์กรอย่างเป็นระบบ โดยมีการติดตามตรวจสอบอย่างมีขั้นตอน ระเบียบแบบแผน เป็นไปในทิศทางเดียวกัน

2. แนวทางการสร้างและแสวงหาความรู้ ควรพัฒนาการแสวงหาความรู้จากการเปิดโอกาสให้แสวงหาความรู้เพิ่มเติม อย่างไม่ปิดกั้น จากการแสวงหาได้ด้วยตนเองตามแหล่งข้อมูลต่าง ๆ สนับสนุน อำนวยความสะดวกในการใช้ สื่อ ICT เทคโนโลยี และ Intenet จากการเข้ารับการอบรม สัมมนา การศึกษาดูงาน การแลกเปลี่ยนเรียนรู้ภายในสังกัด และภายนอกสังกัด การเข้าร่วมประกวดแข่งขันผลงานทางวิชาการอย่างสม่ำเสมอ รับฟัง ข้อมูลข่าวสารจากโทรทัศน์ วิทยุ หรือแม้กระทั่งการอ่านหนังสือ การแลกเปลี่ยนความคิดเห็น สนทนา นำความรู้เดิมมาผนวกกับความรู้ใหม่เพื่อให้เกิดความรู้ที่ต่อยอด และแนวทางใหม่ ๆ

3. แนวทางการจัดการความรู้ให้เป็นระบบ ควรมีการประชุมชี้แจง วางแผนการ มีการตกลงร่วมกันอย่างเป็นระบบ เป็นแบบแผนเดียวกัน เพื่อสะดวกต่อการนำไปใช้ ลดปัญหาในการทำงานในองค์กรให้เกิดปัญหาน้อยที่สุด จัดหมวดหมู่ แบ่งประเภทของความรู้ มีผู้นำที่สามารถถ่ายทอดความรู้ได้อย่างชัดเจน ให้เกิดข้อมูลที่ถูกต้อง มีความพร้อมในด้านข้อมูล และเอกสาร มีผู้ดูแลกำกับและบุคลลากรต้องมีความรู้ความเข้าใจและสามารถจัดเก็บความรู้ให้เป็นระบบได้ มีการใช้สื่อเทคโนโลยีเข้ามาใช้ เมื่อพบปัญหามีการปรับปรุงเปลี่ยนแปลงแก้ไขให้อัพเดทเสมอให้เป็นระบบ มีความสะดวกและพร้อมใช้งาน

4. แนวทางการประมวลและกลั่นกรองความรู้ ควรมีการรวบรวมการนำความรู้นั้นมาจัดทำรูปแบบ ปรับปรุงเอกสาร และมีภาษาที่เข้าใจง่าย ใช้ได้ง่าย มีการปรับปรุงเนื้อหาให้ทันสมัย สมบูรณ์เอื้อกับความต้องการของผู้ที่จะเข้ามาศึกษาและค้นคว้าใช้ข้อมูลนั้นๆ มีการออกแบบและใช้ฟอร์มที่เป็นมาตราฐานเดียวกันทั้งองค์กร ปรับปรุงเนื้อหาให้สมบูรณ์ กำหนดการจัดเก็บ วันเวลา มีการถ่ายทอดซึ่งกันและกัน นำแสนอ และหาแนวทางและวิธีการที่เป็นหนึ่งอันเดียวกัน

5. แนวทางการเข้าถึงความรู้ เนื่องจากโรงเรียนบ้านหนองใหญ่(คุรุราษฎร์อุปถัมภ์)มีพื้นที่ตั้งห่างไกลจากตัวเมือง จึงมีข้อจำกัดในการเข้าถึงความรู้ทางด้าน Internet บ้าง เช่น ระบบล่ม หรือสัญญาณในการติดต่อไม่มี ไม่เสถียร ทำให้การเข้าถึงความรู้ในด้านนี้ไม่สมบูรณ์มากนัก การพัฒนาการเข้าถึงความรู้ จึงเน้นที่การเปิดโอกาสให้เข้าถึงความรู้ที่หลากหลาย เลือกรับหรือใช้เฉพาะข้อมูลและความรู้ที่ต้องการ ควรทำเรื่องเสนอรายงานต้นสังกัด เพื่อของบประมาณในการสนับสนุนด้านระบบ Internet หรือเพื่อให้ต้นสังกัดพิจารณาหาทางในการช่วยเหลือดูแลในด้านนี้

6. แนวทางการแบ่งปันแลกเปลี่ยนความรู้ ควรพัฒนาทัศนคติของบุคลากรให้ยอมรับ เปิดรับโลกทัศน์ เปิดรับความคิดเห็นของผู้อื่นในการแลกเปลี่ยนความรู้ มีการประชุมอย่างสม่ำเสมอ ทั้งการประชุมกลุ่มใหญ่ทั้งองค์กร และการประชุมย่อย หรือประชุมเมื่อพบปัญหา สนับสนุนต่อการแลกเปลี่ยนเรียนรู้ ไม่มีอคติในการรับความคิดเห็น ฟังเสียงส่วนมากและสามารถแสดงความคิดเห็นได้อย่างไม่มีปิดกั้น นำระบบเทคโนโลยี สารสนเทศมาใช้ในและฐานความรู้ เพื่อความสะดวกรวดเร็ว แบ่งปันถ่ายทอดความรู้ด้านสารสนเทศให้กับบุคลากรที่มีความสามารถในการใช้เทคโนโลยีได้น้อย ให้มีความรู้ความเข้าใจและสามารถใช้เทคโนโลยีสารสนเทศการจัดทำเอกสารได้ในทิศทางเดียวกัน ช่วยเหลือเพื่อให้องค์กรขับเคลื่อนได้อย่างดี

7. แนวทางการเรียนรู้ ควรพัฒนาที่ตัวบุคลากรทุกคนให้มีความกล้าคิด กล้าทำ กล้าลองผิดลองถูก ได้ลงมือปฏิบัติก่อนที่จะสรุปความ เมื่อลงมือปฏิบัติและพบปัญหาจึงร่วมกันหาทางแก้ไขปัญหานั้นๆ ดำเนินงานตามที่โรงเรียนใช้ระบบ PDCA ควรมีการกระตุ้นโดยวิธีการต่าง ๆ อาจจะกำหนดวัน เวลา หรือการเสริมแรงขวัญกำลังใจอย่างเสมอภาค สร้างบรรยากาศในการเรียนรู้ มีการนำความรู้ไปใช้ในการตัดสินใจ แก้ปัญหา ปรับปรุงพัฒนาโรงเรียนได้ ผู้บริหารยอมรับผลที่เกิดจากการเรียนรู้ของบุคลากรและสนับสนุน เปิดโอกาสให้บุคลากรได้เรียนรู้อย่างทั่วถึง

**อภิปรายผล**

1. การจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี โดยภาพรวมอยู่ในระดับมากที่สุด และไม่เป็นไปตามสมมติฐานของการวิจัยที่ตั้งไว้ในระดับปานกลาง ทั้งนี้อาจเป็นเพราะการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี มีการกำหนดวัตถุประสงค์ เป้าหมายในการดำเนินงานที่ชัดเจน มีการประชุม เกี่ยวกับนโยบาย วิสัยทัศน์ กำหนดเป้าหมาย พันธกิจของสถานศึกษา มีแผนการทำงาน ตรวจสอบข้อมูล อย่างมีขั้นตอน ระเบียบแบบแผน เป็นไปในทิศทางเดียวกัน เปิดโอกาสให้แสวงหาความรู้เพิ่มเติม อย่างไม่ปิดกั้น จากการแสวงหาได้ด้วยตนเองตามแหล่งข้อมูลต่างๆ สนับสนุน อำนวยความสะดวกในการใช้ สื่อ ICT เทคโนโลยี และ Intenet สนับสนุนให้ได้เข้ารับการอบรม สัมมนา การศึกษาดูงาน การแลกเปลี่ยนเรียนรู้ภายในสังกัด และภายนอกสังกัด การเข้าร่วมประกวดแข่งขันผลงานทางวิชาการอย่างสม่ำเสมอ สร้างความรู้ใหม่เพื่อให้เกิดความรู้ที่ต่อยอดและแนวทางใหม่ๆ มีการวางเป็นระบบที่เป็นแผนเดียวกัน เพื่อสะดวกต่อการนำไปใช้จัดหมวดหมู่แบ่งประเภทของความรู้ มีผู้นำที่สามารถถ่ายทอดความรู้ได้อย่างชัดเจน ให้เกิดข้อมูลที่ถูกต้อง มีความพร้อมในด้านข้อมูล และเอกสารมีผู้ดูแลกำกับและบุคลลากรต้องมีความรู้ความเข้าใจและสามารถจัดเก็บความรู้ให้เป็นระบบได้ มีการใช้สื่อเทคโนโลยีเข้ามาใช้ เมื่อพบปัญหามีการปรับปรุงเปลี่ยนแปลงแก้ไขให้อัพเดทเสมอให้เป็นระบบ มีความสะดวกและพร้อมใช้งาน มีการรวบรวมการนำความรู้นั้นมาจัดทำรูปแบบ ปรับปรุงเอกสาร และมีภาษาที่เข้าใจง่าย ใช้ได้ง่าย มีการปรับปรุงเนื้อหาให้ทันสมัย สมบูรณ์เอื้อกับความต้องการของผู้ที่จะเข้ามาศึกษาและค้นคว้าใช้ข้อมูลนั้น ๆ มีการออกแบบและใช้ฟอร์มที่เป็นมาตราฐานเดียวกันทั้งองค์กร ปรับปรุงเนื้อหาให้สมบูรณ์ กำหนดการจัดเก็บ วันเวลา มีการถ่ายทอดซึ่งกันและกัน นำแสนอ และหาแนวทางและวิธีการที่เป็นหนึ่งอันเดียวกัน เน้นที่การเปิดโอกาสให้เข้าถึงความรู้ที่หลากหลาย เลือกรับหรือใช้เฉพาะข้อมูลและความรู้ที่ต้องการ มีการแบ่งปันแลกเปลี่ยนความรู้ พัฒนาทัศนคติของบุคลากรให้ยอมรับ เปิดรับโลกทัศน์ เปิดรับความคิดเห็นของผู้อื่นในการแลกเปลี่ยนความรู้ มีการประชุมอย่างสม่ำเสมอ ทั้งการประชุมกลุ่มใหญ่ทั้งองค์กร และการประชุมย่อย หรือประชุมเมื่อพบปัญหา สนับสนุนต่อการแลกเปลี่ยนเรียนรู้ ไม่มีอคติในการรับความคิดเห็น ฟังเสียงส่วนมากและสามารถแสดงความคิดเห็นได้อย่างไม่มีปิดกั้น นำระบบเทคโนโลยี สารสนเทศมาใช้ในและฐานความรู้ เพื่อความสะดวกรวดเร็ว แบ่งปันถ่ายทอดความรู้ด้านสารสนเทศให้กับบุคลากรที่มีความสามารถในการใช้เทคโนโลยีได้น้อย ให้มีความรู้ความเข้าใจและสามารถใช้เทคโนโลยีสารสนเทศการจัดทำเอกสารได้ในทิศทางเดียวกัน ช่วยเหลือเพื่อให้องค์กรขับเคลื่อนได้อย่างดี สนับสนุนบุคลากรทุกคนให้กล้าคิด กล้าทำ กล้าลองผิด ลองถูก ได้ลงมือปฏิบัติก่อน เมื่อพบปัญหาร่วมกันหาทางแก้ไขปัญหานั้น ๆ ดำเนินงานโดยใช้ระบบ PDCA มีการกระตุ้นโดยวิธีการต่าง ๆ อาจจะกำหนดวัน เวลา หรือการเสริมแรงขวัญกำลังใจอย่างเสมอภาค สร้างบรรยากาศในการเรียนรู้ มีการนำความรู้ไปใช้ในการตัดสินใจ แก้ปัญหา ปรับปรุงพัฒนาโรงเรียนได้ ผู้บริหารยอมรับผลที่เกิดจากการเรียนรู้ของบุคลากรและสนับสนุน เปิดโอกาสให้บุคลากรได้เรียนรู้อย่างทั่วถึง จึงมีส่วนทำให้การจัดการความรู้ของโรงเรียนบ้านหนอง (คุรุราษฎร์อุปถัมภ์) สังกัดองค์การบริหารส่วนจังหวัดชลบุรีอยู่ในระดับมากที่สุด

2. แนวทางการพัฒนาการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี วิเคราะห์เนื้อหาเป็นรายด้าน ดังนี้

ด้านค้นหาความรู้ โดยพัฒนาความรู้จากการประชุม เกี่ยวกับนโยบาย วิสัยทัศน์ กำหนดเป้าหมาย พันธกิจของสถานศึกษา แผนการทำงาน เพื่อให้บรรลุผล นำไปสู่การพัฒนาคุณภาพการศึกษา และจัดสรรทรัพยากรได้อย่างมีประสิทธิภาพและประสิทธิผล ตรงต่อความต้องการขององค์กร มีการตรวจสอบและใช้ข้อมูล ในการต่อยอดและขยายความรู้ภายในองค์กรอย่างเป็นระบบ โดยมีการติดตามตรวจสอบอย่างมีขั้นตอน ระเบียบแบบแผน เป็นไปในทิศทางเดียวกัน

ด้านการสร้างและแสวงหาความรู้ โดยพัฒนาการแสวงหาความรู้จากการเปิดโอกาสให้แสวงหาความรู้เพิ่มเติม อย่างไม่ปิดกั้น จากการแสวงหาได้ด้วยตนเองตามแหล่งข้อมูลต่าง ๆ สนับสนุน อำนวยความสะดวกในการใช้ สื่อ ICT เทคโนโลยี และ Intenet จากการเข้ารับการอบรม สัมมนา การศึกษาดูงาน การแลกเปลี่ยนเรียนรู้ภายในสังกัด และภายนอกสังกัด การเข้าร่วมประกวดแข่งขันผลงานทางวิชาการอย่างสม่ำเสมอ รับฟัง ข้อมูลข่าวสารจากโทรทัศน์ วิทยุ หรือแม้กระทั่งการอ่านหนังสือ การแลกเปลี่ยนความคิดเห็น สนทนา นำความรู้เดิมมาผนวกกับความรู้ใหม่เพื่อให้เกิดความรู้ที่ต่อยอด และแนวทางใหม่ ๆ

ด้านการจัดการความรู้ให้เป็นระบบ จะต้องมีการประชุมชี้แจง วางแผนการ มีการตกลงร่วมกันอย่างเป็นระบบ เป็นแบบแผนเดียวกัน เพื่อสะดวกต่อการนำไปใช้ ลดปัญหาในการทำงานในองค์กรให้เกิดปัญหาน้อยที่สุด จัดหมวดหมู่ แบ่งประเภทของความรู้ มีผู้นำที่สามารถถ่ายทอดความรู้ได้อย่างชัดเจน ให้เกิดข้อมูลที่ถูกต้อง มีความพร้อมในด้านข้อมูล และเอกสาร มีผู้ดูแลกำกับและบุคลลากรต้องมีความรู้ความเข้าใจและสามารถจัดเก็บความรู้ให้เป็นระบบได้ มีการใช้สื่อเทคโนโลยีเข้ามาใช้ เมื่อพบปัญหามีการปรับปรุงเปลี่ยนแปลงแก้ไขให้อัพเดทเสมอให้เป็นระบบ มีความสะดวกและพร้อมใช้งาน

ด้านการประมวลและกลั่นกรองความรู้ มีการรวบรวมการนำความรู้นั้นมาจัดทำรูปแบบ ปรับปรุงเอกสาร และมีภาษาที่เข้าใจง่าย ใช้ได้ง่าย มีการปรับปรุงเนื้อหาให้ทันสมัย สมบูรณ์เอื้อกับความต้องการของผู้ที่จะเข้ามาศึกษาและค้นคว้าใช้ข้อมูล นั้น ๆ มีการออกแบบและใช้ฟอร์มที่เป็นมาตราฐานเดียวกันทั้งองค์กร ปรับปรุงเนื้อหาให้สมบูรณ์ กำหนดการจัดเก็บ วันเวลา มีการถ่ายทอดซึ่งกันและกัน นำแสนอ และหาแนวทางและวิธีการที่เป็นหนึ่งอันเดียวกัน

 ด้านการเข้าถึงความรู้ เนื่องจากโรงเรียนบ้านหนองใหญ่ (คุรุราษฎร์อุปถัมภ์) มีพื้นที่ตั้งห่างไกลจากตัวเมือง จึงมีข้อจำกัดในการเข้าถึงความรู้ทางด้าน Internet บ้าง เช่น ระบบล่ม หรือสัญญาณในการติดต่อไม่มี ไม่เสถียร ทำให้การเข้าถึงความรู้ในด้านนี้ไม่สมบูรณ์มากนัก การพัฒนาการเข้าถึงความรู้ จึงเน้นที่การเปิดโอกาสให้เข้าถึงความรู้ที่หลากหลาย เลือกรับหรือใช้เฉพาะข้อมูลและความรู้ที่ต้องการ

ด้านการแบ่งปันแลกเปลี่ยนความรู้ พัฒนาทัศนคติของบุคลากรให้ยอมรับ เปิดรับโลกทัศน์ เปิดรับความคิดเห็นของผู้อื่นในการแลกเปลี่ยนความรู้ มีการประชุมอย่างสม่ำเสมอ ทั้งการประชุมกลุ่มใหญ่ทั้งองค์กร และการประชุมย่อย หรือประชุมเมื่อพบปัญหา สนับสนุนต่อการแลกเปลี่ยนเรียนรู้ ไม่มีอคติในการรับความคิดเห็น ฟังเสียงส่วนมากและสามารถแสดงความคิดเห็นได้อย่างไม่มีปิดกั้น นำระบบเทคโนโลยี สารสนเทศมาใช้ในและฐานความรู้ เพื่อความสะดวกรวดเร็ว แบ่งปันถ่ายทอดความรู้ด้านสารสนเทศให้กับบุคลากรที่มีความสามารถในการใช้เทคโนโลยีได้น้อย ให้มีความรู้ความเข้าใจและสามารถใช้เทคโนโลยีสารสนเทศการจัดทำเอกสารได้ในทิศทางเดียวกัน ช่วยเหลือเพื่อให้องค์กรขับเคลื่อนได้อย่างดี

ด้านการเรียนรู้ โดยพัฒนาที่ตัวบุคลากรทุกคนกล้าคิด กล้าทำ กล้าลองผิด ลองถูก ได้ลงมือปฏิบัติก่อน เมื่อพบปัญหาร่วมกันหาทางแก้ไขปัญหานั้นๆ ดำเนินงานตามที่โรงเรียนใช้ระบบ PDCA มีการกระตุ้นโดยวิธีการต่าง ๆ อาจจะกำหนดวัน เวลา หรือการเสริมแรงขวัญกำลังใจอย่างเสมอภาค สร้างบรรยากาศในการเรียนรู้ มีการนำความรู้ไปใช้ในการตัดสินใจ แก้ปัญหา ปรับปรุงพัฒนาโรงเรียนได้ ผู้บริหารยอมรับผลที่เกิดจากการเรียนรู้ของบุคลากรและสนับสนุน เปิดโอกาสให้บุคลากรได้เรียนรู้อย่างทั่วถึง

**ข้อเสนอแนะ**

**ข้อเสนอแนะของการวิจัย**

จากการวิเคราะห์การจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี โดยภาพรวมอยู่ในระดับมากที่สุด และจากการวิเคราะห์รายด้าน พบว่า ด้านการแบ่งปันแลกเปลี่ยนความรู้ อยู่ในอันดับสุดท้าย ดังนั้นเพื่อเป็นแนวทางในการพัฒนาการจัดการความรู้ของโรงเรียนบ้านหนองใหญ่ (คุรุราษฎร์อุปถัมภ์) สังกัดองค์การบริหารส่วนจังหวัดชลบุรี ผู้วิจัยจึงมีข้อเสนอแนะ ดังต่อไปนี้

1. ส่งเสริมให้บุคลากรเรียนรู้วิธีการถ่ายทอดความรู้ ด้วยเทคนิคและวิธีการที่หลากหลาย

2. ปรับปรุงความรู้ให้ตรงกับความต้องการของบุคลากร

3. สร้างแรงจูงใจให้บุคลากรเกิดการเรียนรู้ในโรงเรียนและแหล่งต่าง ๆ

**ข้อเสนอแนะสำหรับการทำวิจัยในครั้งต่อไป**

1. ควรศึกษาวิจัยเปรียบเทียบรูปแบบการจัดการความรู้ของโรงเรียนในสังกัดองค์การบริหารส่วนจังหวัดชลบุรี

2. ควรศึกษาแนวทางการพัฒนาการจัดการความรู้เพื่อก้าวสู่การศึกษาในอนาคตด้วยวิธีวิจัยเชิงคุณภาพ

**รายการอ้างอิง**

กองวิจัยทางการศึกษากรมวิชาการ กระทรวงศึกษาธิการ สรุปผลการวิจัยเรื่อง “**รูปแบบหรือแนวทางการจัดกระบวนการเรียนรู้ที่เสริมสร้างคุณลักษณะดี เก่ง มีสุข ระดับประถมศึกษา**” กรุงเทพฯ : 2545.

กัญญาณัฐ บุญพวง, “วัฒนธรรมองค์กรที่ส่งผลต่อการจัดการความรู้ของสถานศึกษา สังกัดสำนักงานเขตพื้นที่การศึกษาราชบุรี เขต 2” (วิทยานิพนธ์ปริญญามหาบัณฑิต สาขาวิชาการบริหารการศึกษา มหาวิทยาลัยศิลปากร, 2551.

เจษฎา นกน้อย “นานาทรรศนะการจัดการความรู้และการสร้างองค์การแห่งการเรียนรู้” 2552.

แผนยุทธศาสตร์การพัฒนาขององค์การบริหารส่วนจังหวัดชลบุรี ฉบับที่1 (2559-2563)

พรธิดา วิเชียรปัญญา“การจัดการความรู้ : พื้นฐานและการประยุกต์ใช้” 2547.

รายงานการประเมินตนเองของสถานศึกษา(SAR) ประจำปีการศึกษา 2560 โรงเรียนบ้านหนองใหญ่

 (คุรุราษฎร์อุปถัมภ์) ตามระบบการประกันคุณภาพภายในสถานศึกษา ประกาศของกระทรวงมหาดไทย, 2560.

วิจารณ์ พานิช, การจัดการความรู้ในยุคสังคมและเศรษฐกิจบนรากฐานความรู้ 2547.

วิจารณ์ พานิช, การดำเนินการจัดการความรู้ในองค์กร (เอกสารประกอบคำบรรยาย)2547.

สถาบันพัฒนาผู้บริหารการศึกษา. **การจัดการความรู้ในสถานศึกษา** (ม.ป.ท., 2548)

สำนักงานเลขาธิการสภาการศึกษา **“รายงานการสังเคราะห์งานวิจัยเกี่ยวกับคุณภาพการศึกษาไทย:การวิเคราะห์อภิมาน” (Meta-analysis)**, 2552.

Likert, Rensis. **New Pattern of Management,** New York : McGraw-Hill, (1961).

1. นักศึกษาปริญญาศึกษาศาสตรมหาบัณฑิต สาขาวิชาการบริหารการศึกษา คณะศึกษาศาสตร์ มหาวิทยาลัยศิลปากร [↑](#footnote-ref-1)
2. อาจารย์ที่ปรึกษา ผู้ช่วยศาสตราจารย์ ดร. ภาควิชาการบริหารการศึกษา คณะศึกษาศาสตร์ มหาวิทยาลัยศิลปากร [↑](#footnote-ref-2)